b'\n_START_ARTICLE_\nPsycho-Path\n_START_SECTION_\nZgodovina\n_START_PARAGRAPH_\nUstanovili so jo Melanija Fab\xc4\x8di\xc4\x8d \xe2\x80\x93 Mel\xc3\xa9e (vokal), Matej \xc5\xa0avel (bobni), Janez \xc5\xbdlebi\xc4\x8d (bas kitara), Jernej \xc5\xa0avel (kitara) in Denis Oleti\xc4\x8d (kitara) po razpadu njihovih prej\xc5\xa1njih skupin, Psihopati in T.S.F.W.?. V letih od 1994 do 1996 so imeli razne koncerte po Sloveniji, Mad\xc5\xbearskem, Avstriji in Hrva\xc5\xa1kem. Leta 1996 se je skupini uradno pridru\xc5\xbeil \xc5\xa1e \xc5\xa0tefan Kova\xc4\x8d \xe2\x80\x93 Pipi, ki je imel vlogo zvo\xc4\x8dnega tehnika. Istega leta so izdali demo kaseto z naslovom The Kiss & Kill Trax. Z izdajo albumov Jiu Jitsu leta 1997 in Autoerotic leta 1999 ter s turnejami po Evropi je skupina postajala \xc4\x8dedalje bolj popularna._NEWLINE_Oktobra 1999 se je skupina priklju\xc4\x8dila kontemporarnem plesno-gledali\xc5\xa1kem projektu Terminal, pri katerem so sodelovali z Matja\xc5\xbeem Fari\xc4\x8dem in njegovo plesno skupino Flota. Predstava je bila zelo uspe\xc5\xa1na, deloma tudi zato, ker je skupina pesmi, napisanih za predstavo, izvedla v \xc5\xbeivo. Glasbo so kasneje, leta 2000, tudi izdali v obliki albuma z istim naslovom, tokrat pri zalo\xc5\xbebi Multimedia Records._NEWLINE_Leta 2001 je skupino zapustil kitarist Denis Oleti\xc4\x8d. Skupina je pesmi turneje po srednji in ju\xc5\xbeni Evropi izvedla le z enim kitaristom. V letih od 2002 do 2003 je skupina podpisala pogodbo pri Multimedia Records, a so se \xc5\xa1e pred izidom naslednjega albuma z zalo\xc5\xbebi v prijateljskih odnosih raz\xc5\xa1li. Album z naslovom D\xc3\xa9sinvoltura je leta 2004 tako iz\xc5\xa1el pri zalo\xc5\xbebah More Noise Less Music Records in Exile on Mainstream. Leta 2005 je skupino zapustil bobnar Matej \xc5\xa0avel, ostal pa je kot svetovalec. Istega leta sta se skupini pridru\xc5\xbeila bobnar Dominik Bagola in kitarist Sa\xc5\xa1o Benko. Leta 2008 je iz\xc5\xa1el \xc5\xa1e njihov zadnji album, The Ass\xe2\x80\x8b-\xe2\x80\x8bSoul of Psycho\xe2\x80\x8b-\xe2\x80\x8bPath, in sicer pri slovensko-hrva\xc5\xa1ki zalo\xc5\xbebi Moonlee Records. Po promocijski turneji pa je skupina leta 2009 do nadaljnjega prenehala z delovanjem.'